##### ÚSTAVNOPRÁVNY VÝBOR

**NÁRODNEJ RADY SLOVENSKEJ REPUBLIKY**

**V ý p i s**

**zo zápisnice zo 71. schôdze Ústavnoprávneho výboru Národnej rady Slovenskej republiky konanej 27. januára 2009**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

## Ústavnoprávny výbor Národnej rady Slovenskej republiky

 prerokoval 27. januára 2009 návrh skupiny poslancov Národnej rady Slovenskej republiky na vydanie zákona, ktorým sa dopĺňa zákon Slovenskej národnej rady č. 369/1990 Zb. o obecnom zriadení v znení neskorších predpisov (tlač 839) a  na návrh poslanca **J. Babiča** hlasoval o  návrhu uznesenia uvedeného v prílohe.

 Z  celkového počtu 12 poslancov Ústavnoprávneho výboru Národnej rady Slovenskej republiky bolo prítomných 9 poslancov. Za návrh predneseného uznesenia hlasovali 4 poslanci, 4 poslanci hlasovali proti návrhu a 1 poslanec sa zdržal hlasovania. Ústavnoprávny výbor Národnej rady Slovenskej republiky **neprijal platné uznesenie,** nakoľko návrh uznesenia **nezískal** **súhlas nadpolovičnej väčšiny prítomných poslancov** podľa § 52 ods. 4 zákona Národnej rady Slovenskej republiky č.  350/1996 Z. z. o  rokovacom poriadku Národnej rady Slovenskej republiky v znení neskorších predpisov a  čl. 84 ods. 2 Ústavy Slovenskej republiky.

 Peter Miššík podpredseda výboru

overovatelia výboru:

Gábor Gál

Jana Laššáková

#####

#####  *Príloha*

##### ÚSTAVNOPRÁVNY VÝBOR

**NÁRODNEJ RADY SLOVENSKEJ REPUBLIKY**

 71. schôdza

***Návrh***

**U z n e s e n i e**

 **Ústavnoprávneho výboru Národnej rady Slovenskej republiky**

 **z 27. januára 2009**

 **Ústavnoprávny výbor Národnej rady Slovenskej republiky**

 prerokoval návrh skupiny poslancov Národnej rady Slovenskej republiky na vydanie zákona, ktorým sa dopĺňa zákon Slovenskej národnej rady č. 369/1990 Zb. o obecnom zriadení v znení neskorších predpisov (tlač 839) a

 **A. s ú h l a s í**

 s  návrhom skupiny poslancov Národnej rady Slovenskej republiky na vydanie zákona, ktorým sa dopĺňa zákon Slovenskej národnej rady č. 369/1990 Zb. o obecnom zriadení v znení neskorších predpisov (tlač 839);

# B. o d p o r ú č a

 Národnej rade Slovenskej republiky

 návrh skupiny poslancov Národnej rady Slovenskej republiky na vydanie zákona, ktorým sa dopĺňa zákon Slovenskej národnej rady č. 369/1990 Zb. o obecnom zriadení v znení neskorších predpisov (tlač 839) **schváliť;**

####  C. u k l a d á

 predsedovi výboru

 predložiť stanovisko výboru k uvedenému návrhu zákona predsedovi gestorského výboru - Výboru Národnej rady Slovenskej republiky pre verejnú správu a regionálny rozvoj.